Na temelju članka 41. stavak 2.Zakona o predškolskom odgoju i obrazovanju (NN 10/97,107/07,94/13,98/19,57/22,101/23,članka 43.Zakona o zaštiti na radu (NN 71/14,118/14,154/14,94/18 I 96/18),članka 26.Zakona o provedbi Opće uredbe o zaštiti podataka (NN 42/2018) članak 24.Pravilnika o uvjetima i načinu provedbe tehničke zaštite (NN 198/03) i čl.37. Statuta Dječjeg vrtića Kockavica  Sveta Marija ,Upravno vijeće na 53.  sjednici dana  22.09.2025. donosi


PRAVILNIK O KORIŠTENJU VIDEO NADZORA U 
DJEČJEM VRTIĆU KOCKAVICA SVETA MARIJA

Članak 1.
Ovim Pravilnikom o korištenju sustava video nadzora (u daljnjem tekstu :Pravilnik)propisuju se uvjeti korištenja sustava video nadzora ,snimanje i pohranjivanje video materijala i slika, nadzire njihovo korištenje, zaštita prava djece i ostalih korisnika usluga, radnika  i svih trećih osoba u Dječjem vrtiću Kockavica Sveta Marija.
Ovaj Pravilnik primjenjuje se sukladno zakonskim i podzakonskim aktima kojima se uređuje i regulira zaštita osobnih podataka i provedba sustava tehničke zaštite.
Dječji vrtić Kockavica Sveta Marija je voditelj obrade, a izvršitelj obrade je ravnateljica Dječjeg vrtića Kockavica Sveta Marija.

Članak 2.
Ovim Pravilnikom uređuje se :
1.Svrha i opseg osobnih podataka koje se prikupljaju video nadzorom
2.Prostori koji su obuhvaćeni video nadzorom 
3.Osobe koje imaju pravo pristupa video snimkama 
4.Davanje izjave o povjerljivosti
5.Drugi korisnici koji imaju pravo uvida u prikupljene podatke 
6.Rok čuvanja video snimki na kojima se nalaze osobni podaci

Članak 3.
Sustav video nadzora uspostavljen je s ciljem pružanja više razine zaštite djece, radnika i trećih osoba te imovine u prostorima Dječjeg vrtića Kockavica  kao i kontrole ulaska i izlaska iz ustanove u cilju veće sigurnosti  .

Članak 4.

Osobni podaci koji se obrađuju su:
· Video snimke i slike osoba
· Mjesto snimanja
· Datum snimanja 
· Vrijeme snimanja 

Članak 5. 

Sustav videonadzora sastoji se od ukupno 7 uređaja (kamere ) kojim se nadzire prostor 
ulaza  i izlaza te djelokrug okolo zgrade vrtića.
Sustav ima jednu unutarnju kameru koja se nalazi u kancelariji ravnateljice, usmjerena na centralni dio spajanja svih uređaja.
Sustavom videonadzora nisu pokriveni unutarnji prostori (odgojne skupine ,hodnici, uredi, prostori koje koristi tehničko osoblje ,garderobe ,prostori kuhinje, praonice, sanitarni prostori za djecu i radnike i ostale pomoćne prostorije i skladišta).

Sustav video nadzora aktivan je 24 sata dnevno, svih 7 dana u tjednu.

Članak 6.

Dječji vrtić Kockavica Sveta Marija obvezan je označiti da je objekt pod video nadzorom, a oznaka treba biti vidljiva najkasnije prilikom ulaska u područje snimanja.

Članak 7. 

Ravnateljica Dječjeg vrtića Kockavica je izvršitelj obrade i odgovorna je za rad sustava video nadzora i za obradu osobnih podataka dobivenih video sustavom nadzora, kad je ravnateljica nedostupna izvršitelj obrade je zamjenica ravnateljice i/ili predsjednica upravnog vijeća.

Članak 8. 

Vrtić mora voditi evidenciju iz koje se kasnije može odrediti kada su određeni osobni podaci iz sustava videonadzora korišteni ili na neki drugi način obrađeni (izrađena kopija) i tko je to učinio te navesti opravdavajuće razloge. Razdoblje pravne zaštite od neovlaštenog prijenosa ili obrade osobnih podataka je 5 godina.
Videozapisi se čuvaju 30(trideset ) dana.






Članak 9.

Ravnateljica DV Kockavica Sveta Marija odlučuje o prihvatljivosti pristupa drugih osoba, te daje dozvolu za prijenos i pohranu snimaka na prijenosnim medijima isključivo na pismeno traženje .
Na prijenosne medije pohranjuju se snimke pojedinačnih događaja koje je potrebno spremiti u slučajevima kada se radi o dokazu u sudskim ili sličnim postupcima.

Snimke na prijenosnim medijima moraju se čuvati zaštićene od pristupa neovlaštenih osoba.

Članak 10.
Snimke dobivene putem sustava video nadzora klasificirane su oznakom „Strogo povjerljivo „ i ne smiju se koristiti suprotno svrsi utvrđenoj ovim Pravilnikom.

Članak 11.
Ovaj Pravilnik stupa na snagu osmog dana od dana objave na oglasnoj ploči i stranicama Općine Sveta Marija. 


KLASA:011-05/25-01-1
URBROJ:2109-85-25-2
U Svetoj Mariji, 22.09.2025.  



 
PREDSJEDNICA UPRAVNOG VIJEĆA:

